stanford-oval/wikipedia huggingface dataset:
Balevuorten kansallispuisto
Maantiede > Luonto

Kansallispuiston alueella esiintyy 310 lintulajia ja yli 170 muuttolintulajia. Balevuorten endeemisiä lajeja kansallispuistossa ovat esimerkiksi etiopianhansu, etiopiankaija ja etiopiankissatimali. Muita lajeja ovat esimerkiksi helttaiibis, etiopiansavannisieppo, kalkkunasarvekas ja helttakurki. Ruostesorsa, maakotka ja alppivaris edustavat reliktilajeja, jotka eivät lisäänny muualla Saharan eteläpuolisessa Afrikassa.
Nisäkäslajeja on kansallispuistossa 78. Se on yksi harvoista simieninsakaalin esiintymisalueista. Sen tärkeän ravinnonlähde on vuorilla endeemisenä tavattava isomyllikäs. Vuorinjala oli yksi viimeisiä Afrikasta löydettyjä suuria nisäkäslajeja. Muita lajeja ovat esimerkiksi leijona, leopardi, täplähyeena, hyeenakoira, oliivipaviaani,  Chlorocebus djamdjamensis, pahkasika, jättiläismetsäkarju, pikkuruokoantilooppi, grimminsukeltajakauris, etiopianjänis ja kalliotamaani.
Kansallispuistossa tavattavia Etiopian endeemisiä matelija- ja sammakkoeläimiä ovat esimerkiksi Chamaleo harennae, Lamprophis erlangeri, Bitis parviocula, Spinophrynoides osgoodi, Ptychadena harenna, Ericabatrachus baleensis ja Afrixalus enseticola.
Historia

Balevuorten historiasta ei tiedetä kirjallisista lähteistä paljoa. Ensimmäisenä paikasta kirjoitti saksalainen luonnontieteilijä Carlo Von Erlanger, joka vieraili seudulla vuosina 1899–1901. Häntä seurasi ranskalainen Viscompte du Bourg vuonna 1901, joka kirjoitti alueella tapahtuvasta  norsunmetsästyksestä norsunluun takia. Sittemmin 1950-luvulla alueesta kirjoitti suomalainen Helmer Smeds. Smedin aikana norsut olivat tuolloin kadonneet, mutta alue oli edelleen vain harvaan asuttu.
1960-luvulla belgialainen lampaiden kasvattaja B. N. Weerts osti 400 km² kokoisen alueen, josta tuli kansallispuiston ydin. Kansallispuiston perustamiseen vaikutti brittiläisen luonnontieteilijä Leslie Hilton Brownin työ. Hän vieraili alueella vuosina 1963 ja 1964 kartoittamassa vuorinjalojen kantaa. Kansallispuisto perustettiin vuonna 1969 erityisesti vuorinjalan esiintymisalueen suojelemiseksi. Leslie Brownin kanssa suojelualueen rajat kartoitti Etiopian luonnonsuojeluviranomaisen neuvonantaja John Blower.
Jo kansallispuistoa perustettaessa ennustettiin ihmisasutuksen uhkaavan aluetta ennen pitkää. Kansallispuiston asukasluku onkin sittemmin kasvanut huomattavasti. Vuonna 2011 sen alueella arvioitiin asuvan 25 900 henkilöä. Samalla on noussut myös alueella laidunnettavan karjan määrä. Paikalliset ovat etniseltä taustaltaan oromoja. Puisto on ollut vuodesta 2008 Etiopian aielistalla Unescon maailmanperintöluetteloon.
Se hyväksyttiin vuonna 2023.
Aiheesta muualla

Kuvia tai muita tiedostoja aiheesta Balevuorten kansallispuisto Wikimedia Commonsissa
Paikallista maisemaa.
Harennan metsää.
Vuorinjala.
Simieninsakaali.
Björn Ahlander

Björn Ahlander (1920–1982) oli ruotsalainen toimittaja. Hän toimi Sveriges Radion kirjeenvaihtajana Yhdysvalloissa vuosina 1955–1959 ja Neuvostoliitossa 1969–1971. Vuosina 1971–1972 hän oli Göteborgs Handels- och Sjöfartstidningin päätoimittaja, minkä jälkeen hän siirtyi Svenska Dagbladetiin.
Birgit Jaakola

Birgit Päivikki Jaakola (3. toukokuuta 1943 Kiikoinen – 9. maaliskuuta 2017 Kiikoinen, Sastamala) oli suomalainen kotiseutuneuvos ja kulttuuriperinnön tutkija. Hän työskenteli muun muassa Rauman ja Porin kaupunkien kulttuurijohtajana. Hänet tunnettiin muun muassa Rauman Mustan Pitsin yön ja Kiikoisten Purpurijuhlien perustajana. Hän sai vuonna 2013 Kotiseutuliiton korkeimman tunnustuksen, kotiseututyön ansiomitalin.
Jaakola oli mukana kunnallisissa luottamustehtävissä, kuten Kiikoisten kunnanvaltuustossa ja sittemmin Sastamalan varavaltuutettuna. Sastamalassa hän toimi myös kulttuuri- ja vapaa-aikalautakunnassa, Sastamala Gregorianan hallituksessa, Sastamalan museon neuvottelukunnassa, Sastamalan kirjapääkaupunki -työryhmässä ja Tyrvään vanhan pappilan suunnittelutyöryhmässä. Hän oli myös Kiikoisten Kotiseutuyhdistyksen puheenjohtaja ja kirjoitti näytelmiä Kiikoisten Kesäteatteriin.
Ennen yllättävää kuolemaansa Birgit Jaakola oli jättänyt väitöskirjansa tarkastettavaksi ja suostunut ehdokkaaksi kevään 2017 kunnallisvaaleissa Sastamalan kaupunginvaltuustoon Kokoomuksen listan sitoutumattomana ehdokkaana.
Teoksia

Kiikoisten purpurikirja. Kiikoisten kotiseutuyhdistys, Kiikoisten nuorisoseura, 1996.
Perinteestä  brändiksi. Kiikoisten purpuri kulttuuriperintöprosessina. Teoksessa: Outi Tuomi-Nikula; Riina Haanpää; Aura Kivilaakso (toim.): Mitä on kulttuuriperintö, s. 239-266.  Helsinki:  SKS, 2013.  ISBN 9789522224880.
Perintönä tarkka markka : Kiikoisten Osuuspankki kotiseudun talouden ja henkisen kehityksen edistäjänä ja turvaajana 1915–2015. Kiikoisten Osuuspankki, 2016.
Boris Tištšenko

Boris Ivanovitš Tištšenko (ven. Бори́с Ива́нович Ти́щенко; 23. maaliskuuta 1939 Leningrad – 9. joulukuuta 2010) oli venäläinen säveltäjä.
Tištšenko soitti lapsesta saakka pianoa. Sävellysopetusta hän sai ensin Galina Ustvolskajalta, Leningradin konservatoriossa (1957–1962) muiden muassa Vadim Salmanovilta ja lopulta kolmen vuoden ajan Dmitri Šostakovitšilta. Tištšenkon välit Šostakovitšiin muodostuivat läheisiksi, ja hän oli tämän suojatti. Opintojensa jälkeen Tištšenko liittyi Leningradin konservatorion henkilökuntaan. Šostakovitšin lisäksi hänen musiikkiinsa vaikutti nuorempi säveltäjien sukupolvi, jota edustivat Alfred Schnittke, Edison Denisov, Sofija Gubaidulina, Arvo Pärt, Valentin Silvestrov ja Leonid Hrabovski. Tištšenko esimerkiksi omaksui epätavallisia soitinyhdistelmiä ja teosrakenteita. Tästä esimerkkeinä ovat ensimmäinen (1963) ja toinen (1969) konsertto sellolle. Ensimmäisen hän sävelsi Mstislav Rostropovitšia varten. Teoksen vaatima orkesteri sisältää 17 puupuhallinsoitinta, lyömäsoittimet ja harmonin. Toisessa konsertossa orkesteri muodostuu 48 sellosta, kahdestatoista kontrabassosta ja lyömäsoittimista.
Tištšenko sävelsi seitsemän numeroitua sinfoniaa vuosina 1961–1994. Tuotantoon kuuluu myös useita numeroimattomia sinfonioita, ja vuosina 1998–2005 säveltäjä laati viiden kuorosinfonian sarjan Dante Alighierin innoittamana. Tarkoitus oli alun perin tehdä Jumalaisesta näytelmästä baletteja, mutta kunnianhimoiseen hankkeeseen valmista koreografia ei löytynyt, joten säveltäjä tyytyi laatimaan konserttiteokset. Tištšenkon kamari- ja soolosoitinmusiikkituotantoon kuuluu esimerkiksi jousikvartettoja ja pianosonaatteja. Ystävänsä Joseph Brodskyn johdatuksella Tištšenko syventyi Anna Ahmatovan runouden pariin ja laati tämän Requiem-runoteoksesta vuonna 1966 valmistuneen teoksen kahdelle lauluäänelle ja orkesterille. Sinfoniassaan Hronika blokadi (1984) säveltäjä kuvasi Leningradin piiritystä.
Tištšenko oli kolmesti naimisissa ja sai kolme poikalasta. Hän kuoli syöpään 71-vuotiaana joulukuussa 2010.
Björn Bergmann Sigurðarson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Björn Bergmann Sigurðarson
Syntymäaika: 26. helmikuuta 1991 (ikä 33)
Syntymäpaikka: Akranes, Islanti
Pelipaikka: Hyökkääjä
Seura
Seura: FK Rostov
Maajoukkue
| 2011– |  Islanti | 13 | (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 13. kesäkuuta 2018.
Björn Bergmann Sigurðarson (26. helmikuuta 1991 Akranes) on islantilainen jalkapalloilija. Hänen pelipaikkansa on hyökkääjä. Björn edustaa seurajoukkuetasolla venäläista FK Rostovia. Hän on edustanut myös Íþróttabandalag Akranessia, Lillestrøm SK:ta, Wolverhampton Wanderersia, Moldea ja FC Kööpenhaminaa. Hän pelasi ensimmäisen ottelun Islannin maajoukkueessa vuonna 2011. Björn on pelannut maajoukkueessa yhteensä 13 ottelua tehden niissä yhden maalin.
Miamin Grand Prix 2022

|  Miamin Grand Prix 2022  |
| --- | --- |
 5. osakilpailu 22 osakilpailusta kaudella 2022. 

Päivämäärä:  8. toukokuuta 2022
Rata:  Miami International Autodrome
Sijainti:  Miami Gardens, Florida, Yhdysvallat
Ratatyyppi:  Katurata
Radan pituus:  5,412 km
Kilpailun pituus:  57 kierrosta, 308,326 km
Sää:   Puolipilvinen
Paalupaikka
Kuljettaja:   Charles Leclerc   (Ferrari)
Paaluaika:  1.28,796
Palkintokoroke
Voittaja:   Max Verstappen   (Red Bull Racing)
Toinen:   Charles Leclerc   (Ferrari)
Kolmas:   Carlos Sainz   (Ferrari)
Nopein kierros
Kuljettaja:   Max Verstappen   (Red Bull Racing)
Kierrosaika:  1.31,361 (kierroksella 54)
Miamin Grand Prix 2022 (virallisesti Formula 1 Crypto.com Miami Grand Prix 2022) oli Formula 1 -kauden 2022 viides osakilpailu, joka ajettiin 8. toukokuuta Miamin katuradalla Miami Gardensissa Floridassa Yhdysvalloissa.
Viikonlopun aikataulu ja sää

| Päivämäärä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 6. toukokuuta | 14.30–15.30 | 21:30–22.30 | 1. vapaat harjoitukset |  Pilvinen | 34 °C | 45–54 °C | 39–41 % |
| 6. toukokuuta | 17.30–18.30 | 00.30–01.30 | 2. vapaat harjoitukset |  Aurinkoinen | 33 °C | 40–43 °C | 39–43 % |
| 7. toukokuuta | 13.00–14.00 | 20.00–21.00 | 3. vapaat harjoitukset |  Aurinkoinen | 33 °C | 49 °C | 42–43 % |
| 7. toukokuuta | 16.00–17.00 | 23.00–00.00 | Aika-ajot |  Aurinkoinen | 33 °C | 50–54 °C | 38–40 % |
| 8. toukokuuta | 15.30–17.30 | 22.30–00.30 | Kilpailu |  Puolipilvinen | 30–31 °C | 40–41 °C | 57–66 % |
Lähteet:
Vapaat harjoitukset

Ennen ensimmäisten vapaiden harjoitusten alkua rataan jouduttiin tekemään korjaustöitä, koska päällysteen havaittiin murtuneen muutamissa mutkissa. Mercedes toi osakilpailua varten uudistetut etu- ja takasiipensä, millä talli halusi vähentää ilmanvastusta sekä lisätä suoranopeuttaan. Red Bullin Max Verstappenin harjoitukset kärsivät hänen osuttuaan ratavalliin, minkä seurauksena hän joutui viettämään paljon aikaa varikolla. Haasin Kevin Magnussen oli lähellä osua McLarenin Daniel Ricciardon kanssa, kun Ricciardo tuli yllättäen ulos varikolta Magnussenin eteen. Alfa Romeon Valtteri Bottas aiheutti punaiset liput radalle, kun hän ajautui ratavalliin. Ensimmäisten vapaiden harjoitusten nopein oli Ferrarin Charles Leclerc ennen Mercedeksen George Russellia ja Verstappenia.
Toisissa vapaissa harjoituksissa Ferrarin Carlos Sainz kolaroi seinään menetettyään autonsa hallinnan, minkä vuoksi punaisia lippuja heilutettiin radalla korjaustöiden aikana. Verstappenin vaikeudet jatkuivat, kun hänen autonsa jarrut syttyivät tuleen ja hänellä oli lisäksi teknisiä vikoja ohjauksen sekä hydrauliikan kanssa. Bottas ei voinut ajaa harjoitusten aikana, koska tallin henkilökunta joutui korjaamaan hänen autonsa viat perusteellisesti. Williamsin Nicholas Latifin auto hyytyi radanvarteen, mistä heilutettiin jälleen punaisia lippuja. Russell oli toisten vapaiden harjoitusten nopein, Leclerc toinen ja Red Bullin Sergio Pérez kolmas.
Ennen kolmansien vapaiden harjoitusten alkua rata joutui uudelleen korjaustöiden alaiseksi päällystevaurioiden uusiutuessa perjantain harjoitusten jälkeen. Harjoitusten aikana Alpinen Esteban Ocon kolaroi autonsa ratavalliin ja hänet vietiin lääkärintarkastukseen, mistä radalle otettiin punaiset liput. AlphaTaurin Pierre Gaslylla oli vaikeuksia pomppivan autonsa kanssa, mitä hän vertasi kengurun loikkiin. Mercedeksen vauhti oli toisiin harjoituksiin verrattuna heikompaa, kun Lewis Hamilton oli 15:s ja rengasvaikeuksista kärsinyt Russell 17:s. Pérez oli kolmansien vapaiden harjoitusten nopein, Leclerc toinen ja Verstappen kolmas.
Aika-ajot

Aika-ajojen ensimmäisessä osiossa Ocon ei päässyt ajamaan, koska hänen vapaissa harjoituksissa saamansa auton runkovauriot veivät liikaa korjausaikaa. Hamiltonilla oli vaikeuksia ajaa nopeinta kierrosaikaansa, kun hänen kaksi ensimmäistä yritystään hylättiin (ensimmäinen omasta Hamiltonin päätöksestä), mutta hän nousi viimeisen yrityksensä ansiosta viidenneksi. Alfa Romeon Zhou Guanyu karsiutui ruuhkan vuoksi ja Williamsin Alexander Albon puolestaan ei saanut rengaslämpöjään nostettua riittävästi.
Toisessa osiossa Ricciardolla oli vaihdelaatikkovika, eikä hän päässyt jatkoon. Alpinen Fernando Alonso puolestaan koki tulleensa Sainzin estämäksi, mikä aiheutti hänen mielestään karsiutumisen. Myös Russell karsiutui, koska hän ei saanut ajettua nopeaa aikakierrostaan.
Kolmannessa osiossa paalupaikkataistelu käytiin Leclercin ja Verstappenin välillä, kunnes Verstappen teki ajovirheen ja hän menetti sijoituksensa myös omaa aikaansa parantaneelle Sainzille. Leclerc ajoi paalupaikalle ennen Sainzia ja Verstappenia.
Kilpailu

Aston Martinin Lance Stroll ja Sebastian Vettel joutuivat lähtemään kilpailuun varikolta tallin havaitseman polttoainevian vuoksi. Lähdössä Leclerc säilytti johtopaikkansa, mutta Verstappen onnistui ohittamaan Sainzin. Hamilton putosi lähdössä, mutta hän onnistui nousemaan takaisin omalle paikalleen kilpailun aikana. Kierrosten 8 ja 9 aikana Verstappen ajoi Leclercin kiinni ja ohitti tämän liikuteltavan takasiiven avulla, mihin Leclerc ei pystynyt vastaamaan kilpailukyvyn hiipuessa renkaiden kulumisen sekä lukkojarrutusten myötä.
McLarenin Lando Norrisin tehtyä hitaan varikkopysähdyksensä hän putosi pistesijoitusten ulkopuolelle ja aiheutti hetkeksi ajovirheellään radalle keltaiset liput. Pérezin kilpailu puolestaan hankaloitui, kun hän havaitsi autossaan moottorivian ja sen aiheuttaman tehohäviön. Gasly kolaroi oman ajovirheensä seurauksena Norrisin kanssa aiheuttaen molempien keskeyttämisen ja turva-auton tulemisen radalle.
Uusintalähdön jälkeen Pérez alkoi taistella palkintokorokesijoituksesta Sainzia vastaan, mikä kuitenkin kääntyi lopulta Sainzin eduksi Pérezin tehdessä lukkojarrutuksen mutkaan. Bottas teki ajovirheen, minkä myötä hän putosi viidenneltä sijalta seitsemänneksi Mercedeksen kuljettajien taakse. Alonso ajoi maaliin kahdeksantena, mutta hän sai aikarangaistuksen kolaroituaan Gaslyn kanssa ja ylitettyään ratarajoja useamman kerran. Vettel puolestaan kolaroi Haasin Mick Schumacherin kanssa ja jäi pisteittä.
Verstappen ajoi kilpailun voittoon, Leclerc oli toinen ja Sainz kolmas. Alonson aikarangaistuksen myötä Albon nousi tuloksissa yhdeksänneksi.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 16 |  Charles Leclerc | Ferrari | 1:29.474 | 1:29.130 | 1:28.796 | 1 |
| 2 | 55 |  Carlos Sainz | Ferrari | 1:30.079 | 1:29.729 | 1:28.986 | 2 |
| 3 | 1 |  Max Verstappen | Red Bull Racing-RBPT | 1:29.836 | 1:29.202 | 1:28.991 | 3 |
| 4 | 11 |  Sergio Pérez | Red Bull Racing-RBPT | 1:30.055 | 1:29.673 | 1:29.036 | 4 |
| 5 | 77 |  Valtteri Bottas | Alfa Romeo-Ferrari | 1:30.845 | 1:29.751 | 1:29.475 | 5 |
| 6 | 44 |  Lewis Hamilton | Mercedes | 1:30.388 | 1:29.797 | 1:29.625 | 6 |
| 7 | 10 |  Pierre Gasly | AlphaTauri-RBPT | 1:30.779 | 1:30.128 | 1:29.690 | 7 |
| 8 | 4 |  Lando Norris | McLaren-Mercedes | 1:30.761 | 1:29.634 | 1:29.750 | 8 |
| 9 | 22 |  Yuki Tsunoda | AlphaTauri-RBPT | 1:30.485 | 1:30.031 | 1:29.932 | 9 |
| 10 | 18 |  Lance Stroll | Aston Martin Aramco-Mercedes | 1:30.441 | 1:29.996 | 1:30.676 | Varikkosuora |
| 11 | 14 |  Fernando Alonso | Alpine-Renault | 1:30.407 | 1:30.160 |  | 11 |
| 12 | 63 |  George Russell | Mercedes | 1:30.490 | 1:30.173 |  | 12 |
| 13 | 5 |  Sebastian Vettel | Aston Martin Aramco-Mercedes | 1:30.677 | 1:30.214 |  | Varikkosuora |
| 14 | 3 |  Daniel Ricciardo | McLaren-Mercedes | 1:30.583 | 1:30.310 |  | 14 |
| 15 | 47 |  Mick Schumacher | Haas-Ferrari | 1:30.645 | 1:30.423 |  | 15 |
| 16 | 20 |  Kevin Magnussen | Haas-Ferrari | 1:30.975 |  |  | 16 |
| 17 | 24 |  Zhou Guanyu | Alfa Romeo-Ferrari | 1:31.020 |  |  | 17 |
| 18 | 23 |  Alexander Albon | Williams-Mercedes | 1:31.266 |  |  | 18 |
| 19 | 6 |  Nicholas Latifi | Williams-Mercedes | 1:31.325 |  |  | 19 |
| DNS | 31 |  Esteban Ocon | Alpine-Renault | ei aikaa |  |  | 20 |
107 % aika: 1:35,737
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 57 | 1:34:24,258 | 3 | 25+1 |
| 2. | 16 |  Charles Leclerc | Ferrari | 57 | +3,786 | 1 | 18 |
| 3. | 55 |  Carlos Sainz | Ferrari | 57 | +8,229 | 2 | 15 |
| 4. | 11 |  Sergio Pérez | Red Bull Racing-RBPT | 57 | +10,638 | 4 | 12 |
| 5. | 63 |  George Russell | Mercedes | 57 | +18,582 | 12 | 10 |
| 6. | 44 |  Lewis Hamilton | Mercedes | 57 | +21,368 | 6 | 8 |
| 7. | 77 |  Valtteri Bottas | Alfa Romeo-Ferrari | 57 | +25,073 | 5 | 6 |
| 8. | 31 |  Esteban Ocon | Alpine-Renault | 57 | +28,386 | 20 | 4 |
| 9. | 14 |  Alexander Albon | Williams-Mercedes | 57 | +32,365 | 18 | 2 |
| 10. | 23 |  Lance Stroll | Aston Martin Aramco-Mercedes | 57 | +37,026 | Varikkosuora | 1 |
| 11. | 3 |  Fernando Alonso | Alpine-Renault | 57 | +37,128 | 11 |  |
| 12. | 18 |  Yuki Tsunoda | AlphaTauri-RBPT | 57 | +40,146 | 9 |  |
| 13. | 22 |  Daniel Ricciardo | McLaren-Mercedes | 57 | +40,902 | 14 |  |
| 14. | 6 |  Nicholas Latifi | Williams-Mercedes | 57 | +49,936 | 19 |  |
| 15. | 47 |  Mick Schumacher | Haas-Ferrari | 57 | +1:13,305 | 15 |  |
| 16.† | 20 |  Kevin Magnussen | Haas-Ferrari | 56 | Etusiipi | 16 |  |
| 17.† | 5 |  Sebastian Vettel | Aston Martin Aramco-Mercedes | 54 | Kolari (Schumacher) | Varikkosuora |  |
| Kesk. | 10 |  Pierre Gasly | AlphaTauri-RBPT | 45 | Ripustukset | 7 |  |
| Kesk. | 4 |  Lando Norris | McLaren-Mercedes | 39 | Kolari (Gasly) | 8 |  |
| Kesk. | 24 |  Zhou Guanyu | Alfa Romeo-Ferrari | 6 | Vesivuoto | 17 |  |
Nopein kierros:  Max Verstappen (Red Bull Racing-RBPT) 1.31,361 (kierroksella 54).
Lähteet:
Fernando Alonso ajoi maaliin 8:ntena, mutta hän sai kaksi 5 sekunnin aikarangaistusta. Ensimmäinen rangaistus tuli kolarin aiheuttamisesta Pierre Gaslyyn ja toinen ratarajojen rikkomisesta.
Daniel Ricciardo ajoi maaliin 11:ntena, mutta hän sai 5 sekunnin aikarangaistuksen ratarajojen rikkomisesta.
Kevin Magnussen sai 5 sekunnin aikarangaistuksen kolarin aiheuttamisesta Lance Strolliin.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

FIA otti kilpailuviikonlopun aikana käyttöön kuljettajien jalokivi- ja alushousutarkistussäännön turvallisuussyistä, koska jalokivien ei pidä aiheuttaa vaaratilanteita ja alushousujen tulee olla tulenkestäviä.
Boris Trajkovski

| Boris Trajkovski |
| --- | --- |

Makedonian 2. presidentti
 19. marraskuuta 1999  –  26. helmikuuta 2004  
Pääministeri:  Ljubčo Georgievski   Branko Crvenkovski
Edeltäjä:  Kiro Gligorov
Seuraaja:  Branko Crvenkovski
Henkilötiedot
Syntynyt: 25. kesäkuuta 1956 Monospitovo, Makedonian sosialistinen tasavalta
Kuollut: 26. helmikuuta 2004 (47 vuotta) Berkovići, Bosnia ja Hertsegovina
Puoliso:  Vilma Trajkovska
Tiedot
Puolue:  VMRO-DPMNE
Boris Trajkovski (mak. Борис Трајковски, 25. kesäkuuta 1956 – 26. helmikuuta 2004) oli Makedonian tasavallan presidentti vuosina 1999–2004.
Trajkovski syntyi Murtinon kylässä lähellä Strumicaa metodistiperheeseen. Hän valmistui 1980 lakimieheksi Skopjen Pyhän Kyrilloksen ja Methodioksen yliopistosta. Hän erikoistui kauppa- ja työlakiin sekä vieraili Yhdysvalloissa, jossa hän opiskeli teologiaa tullakseen metodistisaarnaajaksi.
Hänet karkotettiin uskonnollisesta toiminnastaselvennä pikkukylään, jossa hän otti hoitaakseen romaniseurakunnan. 1980-luvun vapautumisen jälkeen hän palasi Skopjeen rakennusyhtiön lakiosaston johtoon. Makedonian tasavallan julistauduttua itsenäiseksi Trajkovski liittyi VMRO-DPMNE-puolueeseen. Hän kehitti puolueensa yhteyksiä ulkomaille ja hänet nimitettiin varaulkoministeriksi 21. joulukuuta 1998. Maineestaan maltillisenaselvennä reformistina Trajkovski valittiin VMRO-DPMNE:n presidenttiehdokkaaksi marraskuun 1999 vaaleihin. Hän voitti Tito Petkovskin 52 % – 45 % albaanivähemmistön äänien ansiosta. Vaalituloksen epäselvyyksien vuoksi hän pääsi presidentiksi vasta kuukauden myöhässä, kun osalla alueista järjestettiin uusi vaali vilpin vuoksi.
Kansainvälisestikin arvostettu[lähde? ] Trajkovski toi usein esille kristinuskon korostamaa rauhan ja yhteisymmärryksen sanomaa. Trajkovski pyrki myös usein osallistumaan Balkanin alueen eri rauhanpyrkimyksiin. Vuonna 2001 hänen johdollaan onnistuttiin neuvottelemaan rauha Makedonian tasavallan hallituksen ja sitä vastaan taistelleiden albaanisissien välillä.
Trajkovski ja kahdeksan muuta matkustajaa menehtyivät helmikuussa 2004, kun heitä kuljettanut Beech 200 Super King Air -lentokone törmäsi huonossa säässä vuoreen Bosnia ja Hertsegovinan alueella. Onnettomuus johtui tutkimusten mukaan miehistön tekemästä virheestä.
Boris Tatar

| Henkilötiedot |
| --- | --- | --- | --- |
Syntymäaika: 17. maaliskuuta 1993 (ikä 31)
Syntymäpaikka: Podgorica, Jugoslavia
Pelipaikka: oikea laitapuolustaja keskuspuolustaja
Pituus: 183 cm
Paino: 83 kg 
Junioriseurat
: Budućnost Podgorica
Seurat
| Vuodet | Seura | O | (M) |
| 2011–2013 | Budućnost Podgorica | 0 | (0) |
| 2011–2012 | → Kom (laina) | 23 | (3) |
| 2012–2013 | → Mladost Podgorica (laina) | 11 | (1) |
| 2013 | Bentleigh Greens | 12 | (0) |
| 2015 | Zabjelo | 5 | (0) |
| 2015 | ESC | 22 | (2) |
| 2016– | FC Lahti | 3 | (0) |
| Yhteensä | Yhteensä | 76 | (6) |
Maajoukkue
| 2009–2010 | Montenegro U17 | 9 | (0) |
| 2011–2012 | Montenegro U19 | 7 | (0) |
| 2012 | Montenegro U21 | 2 | (0) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2016.
Boris Tatar (s. 17. maaliskuuta 1993 Podgorica, Jugoslavia) on montenegrolainen jalkapalloilija, joka edusti kaudella 2016 Suomen Veikkausliigassa FC Lahtea. Hän on pelipaikaltaan oikea laitapuolustaja tai keskuspuolustaja.
Tatar edusti vuoteen 2013 asti Montenegron jalkapalloliigan FK Budućnost Podgoricaa. Vuonna 2013 hän oli lainalla FK Mladostissa, jossa hän teki yhdessätoista ottelussa yhden maalin. Kauden 2014–2015 loppupuolen Tatar edusti FK Zabjeloa. Kakkosen kaudeksi 2015 hän siirtyi Ekenäs SC:hen, jossa teki 22 ottelussa kaksi maalia. Lokakuussa 2015 Tatar teki kauden 2016 kattavan sopimuksen Veikkausliigan FC Lahden kanssa. Hän teki debyyttinsä Veikkausliigassa huhtikuussa 2016 Turun Interiä vastaan.
Tatar pelasi vuosina 2011–2012 Montenegron alle 19-vuotiaiden maajoukkueessa seitsemän ottelua. Alle 21-vuotiaiden maajoukkueessa hän debytoi ystävyysottelussa vuonna 2012.
Beninin presidentinvaali 2016

Beninin presidentinvaali 2016 järjestettiin 6. maaliskuuta ja vaalin toinen kierros 20. maaliskuuta 2016. Vaalissa valittiin Beninin tasavallan presidentti viiden vuoden toimikaudeksi. Istuva presidentti Thomas Boni Yayi ei voinut perustuslain mukaan asettua enää ehdolle, koska hän oli toiminut kaksi peräkkäistä kautta presidenttinä. Uudeksi presidentiksi nousi sitoutumaton ehdokas Patrice Talon. Hänen vastaehdokkaansa oli Lionel Zinsou.
Käännös suomeksi
Black Country derby

Black Country Derby on englantilainen jalkapallon paikallisottelu, joka pelataan West Bromwich Albionin ja Wolverhampton Wanderersin kesken. Ottelusarja on alallaan yksi maailman vanhimmista ja eniten vihamielisiä tunteita herättävä paikalliskamppailu.